**Құдайдың жауабын күту**

**екіншісі**

***«Ал мен Жаратқан Иеге үмітпен қараймын. Өзімді құтқаратын Құдайдың көмек көрсетуін күтемін. Айтқан дұғаларым Құдайымның құлағына жетеді»***

***(Миха 7:7)***

Құдайдың жүрегіне жақын адам Дәуіт аса таяғын ұстап, Құдай уәде еткендей Исраилді билегенше жеті жыл күтті. Уәденің орындалуына дейін тірі қалар ма екен деп, қашқын болып өмір сүріп, жеті жыл өтті. Ол: «Алайда мен мынаған нық сенемін: Әлі де бұ дүниеде тірі жүремін, Жаратқан Иенің мейірімін көремін. 14Әрдайым Жаратқанға арт сеніміңді, Батыл болып, нығайта түс жүрегіңді! Әрқашан Жаратқанға арт сеніміңді!» деді (Забур 26:13—14).

Қиын кезеңде өмір сүрген Миха есімді тағы бір адам жалғыз тұрып:

«Ал мен Жаратқан Иеге үмітпен қараймын. Өзімді құтқаратын Құдайдың көмек көрсетуін күтемін. Айтқан дұғаларым Құдайымның құлағына жетеді» деді. (Миха 7:7).

Сонымен, қандай да бір шешім қабылдауға келгенде, сіз жай ғана батылсызсыз ба әлде сіз Құдайдың жауабын күтіп жүрсіз бе, қалай ажыратуға болады? Егер сіз Құдайды шын жүректен іздеген болсаңыз және сіз қабылдайын деп жатқан шешіміңіз Киелі кітапқа, немесе рухани мықты адамдардың айтқанына сәйкес екенін түсінсеңіз, онда оның Құдайдан екеніне сенімді бола аласыз. Сонда сіз не істеу керектігін білесіз, бірақ Құдайдан жауап алғаннан кейін әлі де ештеңе істемеу - бұл нағыз шешімсіздік пен батылсыздық.